Eric Opoku

**Eric Opoku** e la Ghana pɔleteesa ane begemaale die anii ane a ayɔpõĩ mɛmba a Ghana republic anaare eŋɛ, a are ko Asunafo South Gbandige naŋ be a Brong-Ahafo Region a kataweɛ paati yuori eŋɛ.

## O Nyɔvore Piiluu Ane Sakuuri Gaabo Yɛlɛ
Eric Opoku dɔgebo bebiri da la a 5 Gyoone 1970 yuoni poɔ. O yi la teŋe ŋa ba naŋ boɔla ka Sankore naŋ be a Brong Ahafo region a Ghana poɔ. O da nyɛ la o Bachelor of Arts degeree kyaare neŋ Social Science a yi a Kwame Nkrumah University of Science and Technology yuoni 2004 poɔ.

## O Toma Yɛlɛ
Opoku e la koɔre kpoŋ. Sɛre kyɛ ka o da kpɛ a begemale die, o da toŋ la tikyɛɛ toma ko a Ghana Education Service a SDA Primary School naŋ be a Sankore poɔ, a yi a yuoni 1997 wa tɔ 2000. O la toŋ ko a Kuapa Kookoo Ltd a Society Development Secretary toma a yi a yuoni 1998 wa tɔ 2001.

## Pɔletese Toma Yɛlɛ
Opoku dɛŋɛŋ soba o naŋ da kpɛ a begemaale die la a 3rd parliament of the 4th republic of Ghana saŋa ka o da waa a begemaala ko a  Asunafo South vootiŋ paaloŋ naŋ be a Brong Ahafo region a Ghana poɔ. Anaa zaa ka o da ba la nyɛ zunoɔ neŋ a kogi ŋa a nimmitɔɔre vootiri na, kyɛ o da la a kogi te kpɛ a begemaale die a bebiri 7 Gyɛnoɔre 2013 yuoni poɔ a yi a yuoni 2012 Ghana vootiŋ kpoŋ saŋa ko a Asunafo South vootiŋ paaloŋ a kyɛ toŋ lɛɛ waana 6 Gyɛnoɔre 2017 yuoni poɔ. O da la maaleŋ nyɛ la zunoɔ a 7 Gyɛnoɔre 2017 yuoni meŋ a yi a yuoni  2016 Ghana vootiŋ kpoŋ saŋa, ka o da nyɛ 52.97% a yi vootiri zaa lantaa poɔ. 

O toŋ la a dipitii Brong Ahafo Regional Ministɛɛ toma a yi a yuoni 2009wa tɔ 2013. A yi a 7th parliament of the 4th republic of Ghana poɔŋ, o toŋ la a Food, Agriculture and Cocoa Affairs kommitii a rankin mɛmba tonoɔre. O la toŋ ko la a Privileges kommitii aneŋ a Appointments kommitii toma a yi ana begemaale die na poɔ.

Opoku nyɛ la kyɔɔtaa te kyaare neŋ onaŋ da waa tontoŋ nimmizedaana ko yiri maaloŋ yɛlɛ a yi a yuoni 2017 Bureau of Research on Governance, Commerce and Administration (BORGCA) deme mannoo poɔ. O da nyɛ la a kyɔɔtaa te kyaare neŋ o naŋ waana neŋ baabo yɛlɛ a Asunafo South vootiŋ paaloŋ poɔŋ.

## Nuuri Neɛbo
Ba da neԑ la nuuri iri Opoku ka o e begemaala ko Asunafo South gbandige a Brong Ahafo Irigyin 2004 Ghana zaa nu-neԑ poͻ. o da die la a Kataweԑ Naa yuori eŋԑ. O gbandige da paale la a begemaale kogiri pie a yi a kogiri lezare ne anaare poͻ a Kataweԑ Naa naŋ da de a nu-neԑ na poͻ a yi a Brong Ahafo Irigyin poͻ. A Asunafo South Gbandige da nyԑ la ‘skirt ane blouse’ nu-neԑ bonso a gbandige noba da neԑ la nuuri iri John Kufour naŋ e a Yidaandͻͻ kpamkpir-ŋmeԑrԑ a Wͻͻ Naa yuori eŋԑ. A Kataweԑ Naa da die la ane 94 begemaale kogiri fēē a yi neŋ 230 kogiri a nu-neԑ na zaa poͻ. Opoku da die la a ne noba 14,076 a yi neŋ noba 29,345 zaa nanda neԑ nuuri poͻ, naŋ re manne neŋ 48% a noba zaa naŋ neԑ nuuri soŋ poͻ. Ba da iri o la kyԑ kyԑre o dataare George William Amponsah naŋ are a Wͻͻ Naa yuori eŋԑ, Jack Kennedy Brobbey naŋ da are o yoŋ ane Fredrick Nkrumah naŋ da are a Convention People's Party yuori eŋԑ. Ba da nyԑ la 43.80% , 7.30% ane 0.90% naŋ tutaa a lԑ ne o za a noba zaa naŋ neԑ ba nuuri baare poͻ.

Opoku da la maaleŋ die la a 2020 Begemaale nu-neԑ a are ko a begemaale die anii a republic of Ghana anaare soba poͻ.

## Neŋkpeԑne Ŋmaa-lagebo
Neŋkpeԑne da gaa ŋmaa-lage la Opoku o yiri poͻ December beri lezare ne anuu daare, 2017 Sankore naŋ be a Brong Ahafo irigyin Ghana paaloŋ poͻ. A Kataweԑ Naa noba da yeli ka a neŋkpeԑne bama da e la noba ba dataa a Wͻͻ Naa naŋ toŋ ka ba wa ŋmaa-lage o. A neŋkpeԑne da la maaleŋ ŋmaa-lage o la a boyi sobaŋ a April kyuu bebi-dԑndԑŋ daare, 2018 poͻ a o yiri poͻ naŋ be a Sankore ne o zu. Ane a zaa ka ba da ba pere o a neŋkpeԑne da de la libie naŋ na seŋ GHS 10,400.00, a de television set ane decoder kyԑ naŋ sãã Opoku lͻͻ ata.

## Meŋԑ Nyͻvore
Opoku e la kiristabie. O taa la pɔge ane biiri banaare.

## Sommo Yizie